stanford-oval/wikipedia huggingface dataset:
คุณธรรม
คุณธรรมตามจิตวิทยาสมัยใหม่

คริสโตเฟอร์ ปีเตอร์สัน (Christopher Peterson) และ มาร์ติน เซลิกแมน (Martin Seligman) ซึ่งเป็นนักวิจัยชั้นนำทางด้านจิตวิทยาเชิงบวก (positive psychology) ได้เสนอรายการของบุคลิกภาพและคุณธรรม ในหนังสือ Character Strengths and Virtues".
โดยใช้เวลาศึกษาอยู่ 3 ปี หนังสือได้จำแนก คุณธรรมออกเป็น 24 ชนิด (โดยแบ่งเป็น 6 ประเภทใหญ่ ๆ)
คุณธรรมเหล่านี้ได้จากการศึกษาจากวัฒนธรรมต่าง ๆ และก็พบความคล้ายคลึงกันของคุณธรรมตามวัฒนธรรมที่แตกต่างกัน
ประเภทใหญ่ ๆ ทั้ง 6 ของคุณธรรมได้แก่ ความกล้าหาญ (courage), ความยุติธรรม (justice), ความมีมนุษยธรรม (humanity), การควบคุมอารมณ์ (temperance), อุตรภาพ (transcendence), และ ปัญญา (wisdom).
หมายเหตุ นักจิตวิทยาบางคนยังเสนอแนะให้แบ่งคุณธรรมออกเป็นประเภทที่น้อยกว่า 6 ประเภท เช่น 24 คุณธรรมนั้น สามารถแบ่งได้เป็น: คุณธรรมด้านการรู้การเข้าใจ (Cognitive Strengths), คุณธรรมด้านการควบคุมอารมณ์ (Temperance Strengths), และ คุณธรรมด้านสังคม (Social Strengths)
Miyamoto Musashi, Self-portrait, Samurai, writer and artist, c. 1640
เครื่องหมายคำสั่งของเซนต์ จอห์น
เคนยาคอมเมอร์เชียลแบงค์ (สโมสรกีฬา)

เคนยาคอมเมอร์เชียลแบงค์ (อังกฤษ: Kenya Commercial Bank; อักษรย่อ: KCB) เป็นสโมสรกีฬาหลายชนิดของประเทศเคนยา ตั้งอยู่ในกรุงไนโรบี ทีมฟุตบอลของสโมสรนี้ได้เข้าแข่งขันในรายการเคนยาพรีเมียร์ลีกหลายปี
เคนยาคอมเมอร์เชียลแบงค์ ยังมีทีมรักบี้, วอลเลย์บอล และบาสเกตบอล ซึ่งล้วนต่างก็อยู่ในระดับชั้นนำของประเภทชายในเคนยา นอกจากนี้ ในส่วนของวอลเลย์บอลประเภททีมหญิง ก็เป็นหนึ่งในทีมที่ประสบความสำเร็จอย่างสูงในประเทศเคนยา
สโมสรกีฬา KCB มีสิ่งอำนวยความสะดวกเป็นของตัวเองใน รูอารากา กรุงไนโรบี โดยทีมรักบี้ KCB ใช้ที่แห่งนี้เป็นหน้าบ้านของพวกเขา ซึ่งสโมสรทั้งหมดนี้เป็นของเคนยาคอมเมอร์เชียลแบงค์
ฟุตบอล

สโมสรฟุตบอลได้ก่อตั้งขึ้นใน ค.ศ. 1993 ใน ค.ศ. 1996 สโมสรนี้ชนะรายการไนโรบีโพรวินเชียลลีก และได้รับการสนับสนุนเข้าสู่รายการเนชั่นไวด์ลีก และสองปีถัดมาก็ชนะรายการเคนยันพรีเมียร์ลีก
เคนยันเพรซิเดนท์คัพ: 1 สมัย
สโมสรรักบี้ KCB

ในส่วนของ KCB รักบี้ ได้ก่อตั้งขึ้นใน ค.ศ. 1989 ขึ้นตามที่ทีมเคนยันเบรเวอรีส์ ได้แยกย้ายไปในปีนั้น
เคนยาคัพแชมเปี้ยน: 3 สมัย
วอลเลย์บอล

ทีมวอลเลย์บอลของ KCB มีทั้งในส่วนของทีมชายและทีมหญิง ในรายการ 2007 FIVB วีเมนส์เวิลด์คัพ สี่ผู้เล่นของ KCB เล่นให้กับทีมชาติเคนยา
บาสเกตบอล

ในส่วนของ KCB บาสเกตบอล มีชื่อที่รู้จักกันใน เคนยาคอมเมอร์เชียลแบงค์ไลอ้อนส์ (หรือ KCB ไลอ้อนส์) ซึ่งทีมดังกล่าวได้ชนะการแข่งขันเคนยันบาสเกตบอลพรีเมียร์ลีก ใน ค.ศ. 2001 และ 2007 โดยสำหรับทีมหญิงเป็นที่รู้จักกันในชื่อ KBC ไลอ้อนเนส
กีฬาอื่น

นอกจากนี้ KCB ยังมีสโมสรหมากรุกสากลอีกด้วย
แหล่งข้อมูลอื่น

KCB Rugby Football Club
Africabasket
เครื่องฉายภาพ

ภาพจากเครื่องฉายภาพที่ใช้ในระบบโรงภาพยนตร์ในบ้าน
เครื่องฉายภาพ หรือ เครื่องฉายวีดิทัศน์ (อังกฤษ: video projector) เป็นอุปกรณ์สำหรับฉายภาพจากสัญญาณวิดีโอ ผ่านระบบเลนส์ไปยังฉากรับภาพ โดยใช้ไฟที่สว่างและจ้าในการฉายภาพ โดยเครื่องฉายภาพรุ่นใหม่ สามารถแก้ไข ส่วนโค้งเว้า ความคมชัด ส่วนประกอบของภาพ และอื่น ๆ ด้วยการปรับโดยผู้ใช้เอง เครื่องฉายภาพได้รับการใช้อย่างกว้างขวางในการนำเสนองานในห้องประชุม ห้องเรียน หรือ แม้แต่ใช้เป็นโรงภาพยนตร์ในบ้าน เครื่องฉายภาพจึงกลายเป็นที่นิยมและถูกใช้อย่างกว้างขวาง
เครื่องฉายภาพในปัจจุบัน มีเทคโนโลยีที่ใช้ 3 ชนิด คือ
เครื่องฉายภาพแบบซีอาร์ที
เครื่องฉายภาพชนิดหลอดรังสีแคโทด (CRT projector) ใช้หลอดรังสีแคโทด จะมีสามหลอดสี คือ สีน้ำเงิน สีเขียว และสีแดง โดยหลอดสีทั้งสามสามารถเลื่อนเพื่อปรับองศาของภาพให้ถูกต้องได้ เครื่องฉายภาพชนิดนี้เป็นชนิดที่เก่าแก่ที่สุด ไม่จำเป็นต้องดูแลรักษามาก แต่ดูไม่สวยงามเพราะเครื่องฉายมีขนาดใหญ่ แต่มีข้อดีคือสามารถฉายภาพให้เป็นภาพขนาดใหญ่ในราคาที่ถูกกว่า
เครื่องฉายภาพชนิดฉายแสงผ่านแผ่นแอลซีดี (LCD projector) เป็นเครื่องฉายภาพที่มีระบบกลไกข้างในที่ไม่ซับซ้อน ทำให้เป็นเครื่องฉายภาพที่ถูกใช้อย่างกว้างขวาง เพราะราคาถูก เครื่องฉายภาพชนิดนี้มีปัญหาด้านการมองเรียกว่า screen door effect หรือ pixilation effect ซึ่งเราจะมองเห็นภาพเป็นจุด เป็นเหลี่ยมขนาดเล็ก และหลอดไฟมีราคาสูง
การฉายภาพบนเครื่องฉายภาพชนิดแอลซีดี ใช้หลอดไฟชนิดเมทัลฮาไลด์ ส่งแสงไปยังปริซึมเพื่อกระจายแสงไปยังแผงซิลิคอนสามสี คือ แดง เขียว น้ำเงิน เพื่อส่งภาพเป็นสัญญาณวิดีโอ เมื่อแสงผ่านแผงซิลิคอนนี้แล้ว แต่ละพิกเซลจะเปิดออกหรือปิดลง เพื่อให้ภาพ ทั้งระดับสีและการไล่สีตามที่ต้องการ สาเหตุที่เราใช้ หลอดเมทัลฮาไลด์เพราะสามารถให้อุณหภูมิของสีและระดับสีที่ถูกต้องที่สุด ทั้งยังสามารถให้ความสว่างของแสงสูงในพื้นที่ที่มีขนาดเล็กได้ เครื่องฉายภาพแอลซีดีรุ่นปัจจุบัน จะมีความสว่างประมาณ 2000-4000 ลูเมน
เครื่องฉายภาพชนิด DLP (DLP projector) ใช้เทคโนโลยีที่ชื่อว่า Digital Light Processor ของ Texas Instrument มีตัวกำเนิดแสงที่เล็กมากเรียกว่า Digital Micromirror Device (DMDs) เครื่องฉายภาพชนิดนี้ทำงานโดยปรกติจะใช้ DMD 2 ตัวจะใช้จานหมุนติดกระจกเพื่อสร้างสี
ปัญหาของเครื่องฉายภาพชนิดนี้คือ Rainbow effect คือผู้ที่ดูภาพที่ฉายไปสีขาว เป็นสีรุ้ง แต่สามารถแก้ปัญหาได้โดยใช้ระบบใหม่ซึ่งใช้ DMD 3 ตัว ความเร็วในการหมุนของจานหมุนติดกระจกที่สูงขึ้น และสามารถให้สีหลักได้อย่างถูกต้อง
เครก เดวิด

| เครก เดวิด |
| --- | --- |

ข้อมูลพื้นฐาน
ชื่อเกิด: เครก แอชลีย์ เดวิด
เกิด:  (1981-05-05) 5 พฤษภาคม ค.ศ. 1981 (43 ปี)
ที่เกิด: เซาธ์แฮมตัน แฮมไชร์ ประเทศอังกฤษ
แนวเพลง: อาร์แอนด์บี, ยูเคการาจ, ฮิปฮอป, แดนซ์
อาชีพ: นักร้อง
ช่วงปี: 2000-ปัจจุบัน
ค่ายเพลง: Warner, Sire

เว็บไซต์: craigdavid.com
เครก แอชลีย์ เดวิด (อังกฤษ: Craig Ashley David) เป็นนักร้องแนวอาร์แอนด์บีชาวอังกฤษ มียอดขายอัลบั้มกว่า 13 ล้านชุด จาก 3 อัลบั้มที่ออกมา ได้แก่ Born To Do It (2000), Slicker Than Your Average (2002), The Story Goes (2005) กับเพลงดัง อาทิ 7 Days, Walking Away, World Filled With Love, และ Don’t Love You No More (I’m Sorry)
ประวัติ

เครก เดวิด เกิดที่เซาธ์แฮมตัน แฮมไชร์  เมื่อวันที่ 5 พฤษภาคม ค.ศ. 1981 มีผลงานครั้งแรกโดยโดยร่วมทำงานเบื้องหลังในบี-ไซด์ของกลุ่มศิลปินอาร์แอนด์บีจากอังกฤษ วงดาเมจ ในเพลง "Wonderful Tonight" เพลงเก่าของอีริค แคลปตัน ต่อจากนั้นจึงได้มีผลงานการร้องครั้งแรกในเพลง Re-rewind ของดีเจแนวยูเคการาจ Artful Dodger ซึ่งเพลงนี้ขึ้นสูงสุดในอันดับ 2 ในอังกฤษ และในปี 2007 กลับมากับอัลบั้มที่ 4 Trust Me มีซิงเกิลแรกชื่อ Hot Stuff (Let’s Dance) เพลงสนุก ๆ ในสไตล์ฟังก์ ที่นำท่อนฮุคจากเพลง Let’s Dance ของ เดวิด โบวี
ด้านสังคม ในปี 2010 ได้รับการแต่งตั้งเป็นทูตสันถวไมตรีของสหประชาชาติรณรงค์เรื่องวัณโรค
อัลบั้ม

Born to Do It (2000)
Slicker Than Your Average (2002)
The Story Goes... (2005)
Trust Me (2007)
Signed Sealed Delivered (2010)
Following My Intuition (2016)
The Time Is Now (2018)
แหล่งข้อมูลอื่น

เว็บไซต์อย่างเป็นทางการ
เว็บไซต์บนมายสเปซ
เคนนี โรเจอส์ (อัลบั้ม)

เคนนี โรเจอส์ (อังกฤษ: Kenny Rogers) คือสตูดิโออัลบั้มที่ 2 ของศิลปินคันทรีชาวอเมริกา เคนนี โรเจอส์ โดย United Artists Records วางจำหน่ายทั่วโลกในปี 1977 
อัลบั้มนี้ถือเป็นความสำเร็จครั้งใหญ่ในฐานะศิลปินเดี่ยวของเขา หลังจากที่ประสบความสำเร็จไม่มากจากอัลบั้ม  Love Lifted Me ในปี 1976
อัลบั้มนี้มีทั้งหมด 2 ซิงเกิล ได้แก่ "Laura (What He's Got That I Ain't Got?)" ขึ้นสูงสุดอันดับที่ 19 แต่เดิมเพลงนี้ถูกขับร้องโดยศิลปิน Leon Ashley และขึ้นถึงอันดับ 1 ในชาร์ตเพลงคันทรี่
เมื่อปี 1967   เคนนี เริ่มเป็นที่รู้จักมากขึ้น ในปี 1977 ด้วยเพลง "Lucille" ซึ่งสามารถขึ้นสู่อันดับสูงสุดในชาร์ตเพลงคันทรีได้ทั้งในอเมริกาและแคนาดา และขึ้นถึงอันดับ 5 ใน ชาร์ตฮอต 100 
เพลงนี้ยังทำให้เขาเปิดตัวในฐานะศิลปินได้ยิ่งใหญ่ในประเทศอังกฤษ โดยสามารถขึ้นอันดับ 1 ที่นั่นได้เช่นกัน อีก 1 เพลงจากอัลบั้มนี้ คือ "I Wasn't Man Enough" ซึ่งถูกรวมอยู่ในอัลบั้มรวมเพลงในอีกหลายปีต่อมา
อัลบั้มนี้สามารถขึ้นถึงอันดับ 1 ได้ในชาร์ตเพลงคันทรี และ 30 ได้ในชาร์ตหลัก มียอดขายถึงระดับเพลทตินั่ม (1 ล้านแผ่น) ในอเมริกา (ส่วนในแคนาดาได้เพียงแค่ระดับโกลด์ (5 แสนแผ่น) )
รายชื่อเพลง

Laura What He's Got That I Ain't Got? (Leon Ashley, Margie Singleton) – 2:52
"I Wasn't Man Enough" (Larry Butler, Roger Bowling) – 3:30
"Mother Country Music" (Joe Nixon) 2:49
"Why Don't We Go Somewhere and Love" (Kenny O'Dell, Larry Henley) – 3:31
Green Green Grass of Home (Curly Putman) – 3:35
"Till I Get It Right" (Larry Henley, Red Lane) – 3:05
Lucille (Roger Bowling, Hal Bynum) – 3:42
"The Son of Hickory Holler's Tramp" (Dallas Frazier) – 3:12
Lay Down Beside Me (Don Williams) – 3:55
"Puttin' In Overtime at Home" (Ben Peters) – 3:00
"While I Play the Fiddle" (R. Willis, Ronnie Sessions) – 2:38
ชาร์ต

| ชาร์ต (1978) | สูงสุด อันดับ |
| --- | --- |
U.S. Billboard Top Country Albums: 1
U.S. Billboard 200: 30
Canadian RPM Top Albums: 17
เครื่องกำจัดเกลือ

เครื่องกำจัดเกลือ (อังกฤษ: Desalter) เป็นกระบวนการหนึ่งในโรงกลั่นน้ำมันเพื่อแยกเกลือออกจากน้ำมันดิบ โดยใช้หลักการใช้น้ำทำการละลายเกลือในน้ำมันดิบและแยกน้ำซึ่งจะละลายเกลือออกจากกัน โดยใช้การสร้างสนามแม่เหล็กขึ้นเพื่อใช้ตรึงแยกหยดน้ำซึ่งละลายเกลือออกจากน้ำมันดิบ โดยปกติแล้ว กระบวนการกำจัดเกลือมักจะเป็นกระบวนการแรกในการกลั่นน้ำมัน
เครื่องกำจัดเกลือสามารถแบ่งออกได้เป็น 2 ประเภท คือ แบบศักย์คงที่ และแบบมีการเปลี่ยนแปลงศักย์ตามช่วงการทำงาน เพื่อป้องกันไม่ให้เกลือแร่หลุดออกไปทำปฏิกิริยากลายเป็นกรด ทำให้เกิดการกัดกร่อนกับระบบซึ่งเป็นโลหะ
คำว่า "เครื่องกำจัดเกลือ" สามารถหมายถึง เครื่องทำน้ำทะเลให้เป็นน้ำจิด ซึ่งสามารถบำบัดน้ำกร่อยที่เกิดจากเกษตรกรรม โดยเป็นการทำน้ำให้สะอาดสำหรับการบริโภคของคนและสัตว์ หรือเพื่อลดความเค็มของน้ำก่อนที่จะผ่านพรมแดนระหว่างประเทศ ซึ่งมักจะเป็นเงื่อนไขในสนธิสัญญาระหว่างประเทศ เครื่องกำจัดเกลือยังถูกใช้ในการบำบัดน้ำในอ่างเก็บน้ำบาดาลในพื้นที่อันได้รับผลกระทบจากฝูงปศุสัตว์
แหล่งข้อมูลอื่น

Desalting in refinery
Desalting theory เก็บถาวร 2006-09-09 ที่ เวย์แบ็กแมชชีน
Desalter animation เก็บถาวร 2008-03-09 ที่ เวย์แบ็กแมชชีน
เครื่องฉายวัสดุทึบแสง

เครื่องฉายวัสดุทึบแสง (อังกฤษ: Opaque Projector) เป็นเครื่องฉายระบบฉายสะท้อน  ทำงานผ่านการสะท้อนจากกระจกเงาผ่านเลนส์ภาพแล้วฉายออกจอ 
เครื่องฉายวัสดุทึบแสงสามารถฉายสิ่งของได้ทุกอย่าง อาทิ เหรียญ โทรศัพท์มือถือ ใบไม้ ฯลฯ เครื่องฉายมีจุดเด่นตรงสามารถขยายวัสดุเล็กให้สามารถใหญ่ได้ 
แต่ข้อเสียของเครื่องฉายวัสดุทึบแสงคือ ต้องฉายในห้องที่ความมืด ไม่มีแสงเข้าเลย
เครื่องคิดเลข (วินโดวส์)

| --- | --- |

ที่เก็บข้อมูล:  github.com/Microsoft/calculator  
ระบบปฏิบัติการ: ทุกระบบปฏิบัติการของวินโดวส์
เว็บไซต์: aka.ms/calculator 
แคลคูเลเตอร์ (อังกฤษ: Calculator) เป็นโปรแกรมเครื่องคิดเลขอย่างง่าย สร้างโดยบริษัทไมโครซอฟท์ ซึ่งเป็นโปรแกรมที่มาพร้อมกับระบบปฏิบัติการไมโครซอฟท์ วินโดวส์ ทุกรุ่น สามารถเรียกใช้ได้จากคำสั่ง "calc"
โปรแกรมแคลคูเลเตอร์ ถูกจดลิขสิทธิ์ครั้งแรกเมื่อ ค.ศ. 1981[ต้องการอ้างอิง] นั้นคือในปีที่สร้าง โดยออกมาพร้อมกับระบบปฏิบัติการวินโดวส์ 1.0
ขนาดของโปรแกรมแคลคูเลเตอร์ เพียง 112 กิโลไบต์ (ในวินโดวส์เอกซ์พี)
เคมีวิเคราะห์

เคมีวิเคราะห์  (อังกฤษ: Analytical chemistry) คือสาขาของวิชาเคมีที่ว่าด้วยการวิเคราะห์สารตัวอย่าง เพื่อให้เกิดความเข้าใจถึงองค์ประกอบ และโครงสร้างทางเคมีของวัสดุนั้นๆ
เคมีวิเคราะห์อาจนิยามความหมายได้อย่างกว้างขวางขึ้นอยู่กับขอบเขตที่ศึกษา หรือจุดประสงค์ของการวัดวิเคราะห์ หรือกระบวนการดำเนินการทดสอบโดยอาศัยความรู้ทางเคมี เมอร์เรย์ (Murray, 1994) ได้นิยามเคมีวิเคราะห์แบบง่าย ๆ แต่แฝงด้วยความหมายและความสำคัญอันลึกซึ้งของเคมีวิเคราะห์ตามคำกล่าวของไรเลย์ (Charles Reilley) ที่กล่าวไว้ในปี ค.ศ. 1965 ซึ่งกล่าวไว้ว่า “Analytical chemistry is what analytical chemists do.” การกำหนดนิยามอย่างใดอย่างหนึ่งอาจไม่ครอบคลุมถึงแนวคิดพื้นฐานของเคมีวิเคราะห์ได้ทั้งหมด
ประเภทของการวิเคราะห์

การวิเคราะห์ทางเคมีสามารถแบ่งออกได้เป็น 2 ชนิดอย่างกว้าง ๆ ดังนี้
1)    การวิเคราะห์เชิงคุณภาพ (qualitative analysis) คือ การวิเคราะห์ที่สนใจทราบข้อมูลเกี่ยวกับตัวอย่างว่ามีองค์ประกอบใด มีสารที่สนใจรวมอยู่หรือไม่ เป็นสารบริสุทธิ์หรือสารประกอบ เช่น ต้องการทราบว่าในตัวอย่างผงสีขาวเป็นเกลือแกงหรือไม่ จึงต้องทดสอบเพื่อยืนยันโดยอาศัยสมบัติทางกายภาพหรือทางเคมี เช่น ทดสอบการละลาย ทดสอบโดยเปลวไฟ เป็นต้น คำตอบของการวิเคราะห์เชิงคุณภาพจะระบุเป็นเพียงใช่หรือไม่ใช่ มีหรือไม่มี แต่ไม่ได้บ่งบอกถึงระดับปริมาณของสารที่สนใจ
2)   การวิเคราะห์เชิงปริมาณ (quantitative analysis) คือ การวิเคราะห์ที่ต้องการทราบระดับปริมาณของสารที่สนใจในสารตัวอย่าง เช่น ต้องการทราบปริมาณของแข็งทั้งหมด (total solid) ในตัวอย่างน้ำ ต้องการทราบปริมาณแร่ธาตุไนโตรเจน (N) ฟอสฟอรัส (P) และโพแทสเซียม (K) ในดินหรือปุ๋ย ต้องการทราบปริมาณสารหนู (As) ในข้าว ต้องการทราบปริมาณออกซิเจนละลาย (dissolved oxygen; DO) ในน้ำทิ้งหรือแหล่งน้ำธรรมชาติ เป็นต้น การหาคำตอบจะต้องทำการทดลองตามขั้นตอนการวิเคราะห์อย่างเป็นระบบเพื่อให้ได้คำตอบเป็นปริมาณสารที่สนใจในสารตัวอย่างอย่างถูกต้อง และต้องมีความคลาดเคลื่อนน้อยที่สุดเท่าที่จะทำได้
อย่างไรก็ตาม การวิเคราะห์สารที่สนใจในสารตัวอย่างหนึ่ง ๆ อาจจำเป็นต้องดำเนินการทั้งที่เป็นการวิเคราะห์เชิงคุณภาพและการวิเคราะห์เชิงปริมาณควบคู่กัน โดยการวิเคราะห์เชิงคุณภาพจะเป็นการประเมินเบื้องต้นเกี่ยวกับการมีอยู่ของสารที่สนใจก่อนจะทำการวิเคราะห์เชิงปริมาณ แต่โดยส่วนใหญ่ในการวิเคราะห์ทางเคมีวิเคราะห์มักจำเป็นต้องการคำตอบที่เป็นปริมาณสารที่สนใจในสารตัวอย่าง ถึงกระนั้นไม่ได้หมายความว่าการวิเคราะห์เชิงคุณภาพจะสามารถทำได้ง่ายกว่าการวิเคราะห์เชิงปริมาณ และในบางกรณีอาจทำได้ยากกว่าเสียอีก เช่น การที่จะระบุว่าคุณภาพน้ำตัวอย่างจัดเป็นน้ำเสียหรือไม่ เนื่องจากต้องทำการวิเคราะห์ตามดัชนีที่ใช้เป็นเกณฑ์บอกระดับคุณภาพน้ำจึงจะสามารถระบุได้ว่าเป็นน้ำเสียหรือไม่เป็นน้ำเสีย หรือการทดสอบว่าสารที่สงสัยเป็นสารใดนั้นอาจจำเป็นต้องอาศัยเทคนิคและวิธีการตรวจสอบหลายวิธีจึงจะสามารถตอบได้ ซึ่งต่างกับการวิเคราะห์เชิงปริมาณที่ดำเนินการวิเคราะห์เพื่อบ่งชี้ระดับความเข้มข้นของสารที่สนใจเท่านั้น
เครื่องจักรไอน้ำแบบคาน

ภาพเครื่องจักรไอน้ำแบบวัตต์ แสดงการเข้าของไอน้ำและน้ำ
เครื่องจักรไอน้ำแบบคาน (อังกฤษ: beam engine) เป็นเครื่องจักรไอน้ำประเภทหนึ่งที่ใช้คานโยกเพื่อแปลงการเคลื่อนที่แบบเส้นตรงของลูกสูบไปเป็นการหมุนของเพลา การออกแบบลักษณะนี้ที่เครื่องจักรไอน้ำขับปั๊มน้ำโดยตรง ถูกนำมาใช้โดยโทมัส นิวโคเมน เป็นคนแรกราวปี ค.ศ. 1705 เพื่อสูบน้ำออกจากเหมืองแร่ในคอร์นวอลล์ ประสิทธิภาพของเครื่องจักรไอน้ำได้รับการปรับปรุงโดยวิศวกรหลายคน รวมถึง: เจมส์ วัตต์ เพิ่มคอนเดนเซอร์แยกต่างหาก, โจนาธาน ฮอร์นโบลเวอร์ และอาเทอร์ วูล์ฟ เพิ่มจำนวนกระบอกสูบ และวิลเลียม แมกนอท คิดค้นวิธีการเพิ่มจำนวนกระบอกสูบให้กับเครื่องจักรที่มีอยู่แล้ว ในช่วงแรก เครื่องจักรไอน้ำแบบคานถูกนำไปใช้สูบน้ำออกจากเหมืองแร่หรือสูบน้ำเข้าคลอง แต่ยังสามารถใช้สูบน้ำเพื่อเสริมการไหลของน้ำสำหรับการหมุนของกังหันน้ำที่ใช้ขับเคลื่อนโรงสีได้อีกด้วย
คานเหล็กหล่อของเครื่องจักรไอน้ำ Boulton & Watt ปี 1812 ที่สถานีสูบน้ำครอฟตัน ถือเป็นตัวอย่างเครื่องจักรไอน้ำที่ยังคงใช้งานได้ที่อยู่ในสถานที่ตั้งเดิมที่เก่าแก่ที่สุดในโลก
ด้านหลังพิพิธภัณฑ์เดอครูกิอัส ใกล้กรุงอัมสเตอร์ดัม เป็นสถานีสูบน้ำเก่าแก่ที่เคยใช้สูบน้ำออกจากทะเลสาบฮาร์เลมเมอร์เมร์ จุดเด่นของสถานที่นี้คือ คานของเครื่องจักรไอน้ำขนาดใหญ่ และระดับน้ำที่ลดลง 9 เมตรจากแม่น้ำสปาร์น เครื่องจักรไอน้ำแบบคานที่นี่ถือเป็นเครื่องจักรไอน้ำแบบคานที่ใหญ่ที่สุดเท่าที่เคยสร้างมา และยังคงใช้งานได้จนถึงปี 1933
ซากเครื่องจักรแบบคานพลังน้ำทีวานล็อคเฮด
เครื่องจักรไอน้ำแบบคานหมุน (rotative beam engine) เป็นการออกแบบเครื่องจักรไอน้ำแบบคานรุ่นต่อมา ที่ก้านสูบจะขับล้อตุนกำลังผ่านข้อเหวี่ยง (หรือในอดีตอาจจะใช้เฟืองโคจร) เครื่องจักรไอน้ำแบบคานชนิดนี้สามารถนำไปใช้ขับเคลื่อนเพลาสายพาน (line-shafting) ในโรงสีได้โดยตรง นอกจากนี้ยังสามารถนำไปใช้ขับเคลื่อนเรือกลไฟได้อีกด้วย
แหล่งข้อมูลอื่น

Animation of a Watt beam engine.
The oldest surviving mine engine in Cornwall.
Archive footage of the engines at Addington Pumping Station in July 1973, a year prior to decommissioning.
Working model beam engine
เครซีมังกีสตูดิโอส์

| --- | --- |
ประเภท: เอกชน
อุตสาหกรรม: วิดีโอเกม
ก่อตั้ง: พ.ศ. 2553 
สำนักงานใหญ่: คอนติช ประเทศเบลเยียม
เว็บไซต์: เครซีมังกีสตูดิโอส์ - เว็บไซต์อย่างเป็นทางการ
เครซีมังกีสตูดิโอส์ (อังกฤษ: Crazy Monkey Studios) เป็นสตูดิโอพัฒนาวิดีโอเกมอิสระ ซึ่งก่อตั้งขึ้นใน ค.ศ. 2010 เครซีมังกีสตูดิโอส์ตั้งอยู่ที่คอนติช ประเทศเบลเยียม
ประวัติ

เครซีมังกีสตูดิโอส์ได้รับการก่อตั้งขึ้นใน ค.ศ. 2010 โดยสตีเฟน เฟอบีก และมาร์แตน โฮลต์กัมป์ หลังจากพวกเขาพบกันที่การประชุมเกม พวกเขาร่วมมือกันพัฒนาเกม 'เอมไพร์: เดอะเด็คบิลดิงสแตรทอิจีเกม' ด้วยทรัพยากรที่จำกัด พวกเขาสร้างเกมเอมไพร์ และเปิดตัวบนไอโอเอสกับแอนดรอยด์ ใน ค.ศ. 2014 ทีมงานเริ่มทำงานกับกันส์, กอร์ & กันโนลี และเปิดตัวเกมนี้ในระบบสตีม, เอกซ์บอกซ์วัน, เพลย์สเตชัน 4 และนินเท็นโด สวิตช์ ใน ค.ศ. 2015 หลังจากประสบความสำเร็จในการเปิดตัว พวกเขายังคงทำงานในภาคต่อของเกมดังกล่าวและได้เปิดตัวกันส์, กอร์ & กันโนลี 2 ใน ค.ศ. 2018 บนแพลตฟอร์มเดียวกัน ทีมงานแยกย้ายกันไปใน ค.ศ. 2018 และส่วนใหญ่ย้ายไปอยู่ที่ที่ตั้งสำนักงานแห่งใหม่ในกีล ประเทศเบลเยียม เพื่อเริ่มต้นใหม่ พวกเขาร่วมทีมกับวอร์เคฟใน ค.ศ. 2018 เพิ่อพัฒนาเกมวางแผนแบบเรียลไทม์อย่างวอร์ปาร์ตี ที่วางจำหน่ายบนสตีม, เอกซ์บอกซ์วัน, เพลย์สเตชัน 4, นินเท็นโด สวิตช์ ใน ค.ศ. 2019 ส่วนใน ค.ศ. 2020 บริษัทได้เปิดตัวเกมหาของที่มีชื่อว่า 'ฮิดเดนธรูไทม์'
เกม

เอมไพร์: เดอะเด็คบิลดิงสแตรทอิจีเกม (ค.ศ. 2013 ในไอโอเอส)
กันส์, กอร์ & กันโนลี: เปิดตัว: 30 เมษายน ค.ศ. 2015 ในสตีม
กันส์, กอร์ & กันโนลี 2
วอร์ปาร์ตี
ฮิดเดนธรูไทม์
แหล่งข้อมูลอื่น

เว็บไซต์ทางการ
Guns, Gore and Cannoli Official Site
เครื่องช่วยพยุงการทำงานของหัวใจและปอด

| Extracorporeal membrane oxygenation |
| --- | --- |
การแทรกแซง

ICD-10-PCS: 5A15223
ICD-9-CM: 39.65
MeSH: 29295
MedlinePlus: 007234
เครื่องช่วยพยุงการทำงานของหัวใจและปอด (อังกฤษ: extracorporeal membrane oxygenation, ย่อ: ECMO เอ็กโม; หรือ extracorporeal life support, ย่อ: ECLS) เป็นเทคนิคการให้การพยุงระบบหัวใจและหายใจแบบต่อเนื่องนอกกายแก่บุคคลที่หัวใจและปอดไม่สามารถแลกเปลี่ยนแก๊สหรือการกำซาบอย่างเพียงพอเพื่อคงชีพ เทคโนโลยีสำหรับเอ็กโมส่วนใหญ่มาจากทางเลี่ยงหัวใจและปอด (cardiopulmonary bypass) ซึ่งให้การพยุงระยะสั้นสำหรับระบบไหลเวียนที่หยุดทำงาน
การรักษาดังกล่าวส่วนใหญ่ใช้กับเด็ก แต่พบในผู้ใหญ่ที่มีหัวใจและระบบหายใจล้มเหลวบ่อยขึ้นเรื่อย ๆ เอ็กโมทำงานโดยการนำเลือดออกจากร่างกายบุคคล แล้วนำคาร์บอนไดออกไซด์ออกจากเม็ดเลือดแดงพร้อมกับเติมออกซิเจนโดยวิธีเทียม โดยทั่วไปใช้เป็นทางเลี่ยงหลังหัวใจและปอด หรือในการรักษาระยะท้ายของบุคคลที่มีหัวใจและ/หรือปอดล้มเหลวอย่างรุนแรง แม้ปัจจุบันพบใช้เอ็กโมเป็นการรักษาหัวใจหยุดในศูนย์การแพทย์บางแห่ง ทำให้รักษาสาเหตุพื้นเดิมของหัวใจหยุดเต้นขณะที่ยังพยุงการไหลเวียนและการเติมออกซิเจน
เครือข่ายท้องถิ่น

ข่ายสายท้องถิ่น (อังกฤษ: local loop, ข่ายสายสมาชิก ก็เรียก) ในระบบของโทรศัพท์พื้นฐาน หมายถึง สายเคเบิลทองแดงตั้งแต่ 1 คู่สาย ขึ้นไปที่ใช้เชื่อมโยงจากชุมสายโทรศัพท์ไปที่บ้านผู้ใช้บริการ ที่ต้องเรียกเป็นวงหรือ loop เพราะต้องใช้สายทองแดงสองเส้นให้สัญญาณไฟฟ้าวิ่งไปและวิ่งกลับ เมื่อเทคโนโลยีการสื่อสารโทรคมนาคมมีขอบเขตกว้างกว่าการสื่อสารด้วยเสียงเท่านั้น คำว่า local loop ยังถูกนำไปใช้ในความหมายใกล้เคียงกัน นั่นคือหมายถึงการเชื่อมโยงทางกายภาพหรือเป็นวงจรที่เชื่อมต่อจากขอบของผู้ให้บริการสายเคเบิลหรือจากจุดแบ่งเขตของสถ​​านที่ของเครือข่ายผู้ให้บริการไปยังที่ตั้งของสมาชิก
ที่ขอบของการเข้าถึงเครือข่ายของผู้ให้บริการในเครือข่ายโทรศัพท์สาธารณะแบบดั้งเดิมท้องถิ่น ข่ายสายท้องถิ่นต่อเข้ากับวงจรสวิทช์ที่ตั้งอยู่ในชุมสายเคเบิลท้องถิ่นหรือชุมสายโทรศัพท์
ที่ปลายด้านลูกค้า ข่ายสายท้องถิ่นมักเชื่อมต่อเข้ากับอุปกรณ์ป้องกันกระแสไฟฟ้ากระชากแรงดันสูงหรืออุปกรณ์ป้องกันฟ้าผ่า จากจุดนั้นอุปกรณ์ที่เรียกว่า อุปกรณ์ภายในพื้นที่ลูกค้า (Customer-premises equipment, CPE) ซึ่งอยู่ในความรับผิดชอบของสมาชิก จะถูกนำมาติดตั้ง
โครงสร้างพื้นฐาน

ด้วยความเข้าใจเดิม ข่ายสายท้องถิ่นคือวงจรไฟฟ้าที่ขนส่งสัญญาณไฟฟ้าโดยตัวนำคู่สายเดียวจากชุมสายโทรศัพท์ท้องถิ่นไปยังในสถานที่ของลูกค้า การใช้ตัวนำลวดเส้นเดียวและใช้ return path เป็นสายดินเคยถูกนำมาใช้จนกระทั่งมีการนำรถรางไฟฟ้ามาใช้หลังปี 1900 ทำให้ระบบดังกล่าวถูกยกเลิกไป
ในอดีตส่วนแรกที่ออกจากชุมสายมักจะเป็นเคเบิลขนาดใหญ่ที่ประกอบด้วยลวดขนาดเล็กจำนวนมากแขวนเหนือศีรษะพันกับฉนวนลูกถ้วยบนไม้กางเขนแขวนบนเสา "โทรเลข"  ดังนั้นบริการจึงมักจะให้กับลูกค้าที่อยู่อาศัยเป็นกลุ่มเพื่อลดจำนวนของลูปในท้องถิ่นที่จำเป็นต้องใช้   โดยปกติเคเบิลเหล่านี้ในปัจจุบันจะเป็นเคเบิลใต้ดินที่ประกอบด้วยคู่สายตีเกรียวของแต่ละ local loop จำนวนมาก จึงทำให้มีขนาดใหญ่ตั้งแต่ 1200 คู่สายขึนไปจนถึง 2700 คู่สาย ทำให้ไม่สามารถแขวนบนเสาได้อีกต่อไป เคเบิลเหล่านี้จะถูกเรียกว่า primary cable, เป็น plant แบบหนึ่ง, จะถูกฝังไว้ในท่อร้อยสายใต้ดินออกจากชุมสายท้องถิ่น ดูรายละเอียดเพิ่มเติมใน outside plant
primary cable มักจะประกอบด้วย local loop หลายๆคู่ที่มีขนาดเส้นผ่าสูนย์กลางของสายทองแดงแต่ละเส้นเท่ากับ 0.5 mm ที่มีความต้านทานประมาณ 80 โอห์มต่อกิโลเมตร ด้วยข้อกำหนดของบริษัทโทรศัพท์ทั่วไป local loop ที่ใช้สำหรับการสื่อสารด้วยเสียง จะต้องมีความต้านทานไม่เกิน 1200 โอห์ม ดังนั้นด้วยสายขนาด 0.5 mm จะทำให้ได้สาย local loop ได้ถึง 4.5 กม (เพราะใช้ 2 เส้นไป-กลับ) แต่ในความเป็นจริง สาย primary cable จะถูกบรรจบที่ตู้สลับสายแล้วออกมาเป็นสายทองแดงที่เรียกว่า secondary cable ขนาด 0.4 mm ที่ 134 โอห์มต่อกม.จนถึงบ้านลูกค้า ระยะทางจริงของความยาว local loop จึงประมาณ 5 กม.
ประสิทธิภาพการใช้งาน local loop ยังขึ้นอยู่กับปัจจัยอื่น เช่นอายุของสายทองแดงที่ขึ้นอยู่กับสภาพแวดล้อม, รอยต่อ, คลื่นรบกวน, กระแสไฟฟ้ารั่ว, น้ำซึมเข้าทำให้คุณสมบัติของลวดทองแดงเปลี่ยนไปเป็นต้น ประสิทธิภาพการใช้งานยังมีผลอย่างมากในการใช้งาน DSL ซึ่งต้องการสายทองแดงที่มีคุณภาพสูง ระยะทางของ local loop ที่ DSL จะทำงานได้ดีที่ 2.5 Mbps อยู่ที่ต่ำกว่า 3 กม
การใช้งานที่ทันสมัย​​อาจรวมถึงการให้บริการด้วยลูปแบบดิจิทัลในบางส่วนของระบบหรือใช้ใยแก้วนำแสงในการส่งข้อมูลในบางช่วง. local loop อาจเชื่อมต่อกับวงจรสวิทช์ที่เป็นเจ้าของโดยผู้ดำเนินการชุมสายท้องถิ่นกับบ้านในจุดของการแสดงตน (point of presence, POP) ซึ่ง จะให้บริการด้านเสียงและ/หรือข้อมูลและ/หรือการใช้งานการสื่อสารข้อมูลในรูปแบบต่อไปนี้:
เสียงแอนะล็อกและสัญญาณที่ใช้ในโทรศัพท์พื้นฐานแบบดั้งเดิม
บริการดิจิทัลแบบบูรณาการเครือข่าย (Integrated Services Digital Network, หรือ ISDN)
สายพันธุ์ของ Digital Subscriber Line (DSL)
คำว่า "local loop" บางครั้งก็ใช้สำหรับการเชื่อมต่อ "ไมล์สุดท้าย" ให้กับลูกค้าโดยไม่คำนึงถึงเทคโนโลยีหรือวัตถุประสงค์ของการใช้ ความสัมพันธ์ของ local loop ในความหมายนี้รวมถึง:
สายไฟฟ้า
การเชื่อมต่อสายเคเบิลที่ใช้กับโทรทัศน์, อินเทอร์เน็ตและโทรศัพท์
สัญญาณไร้สายหรือวงท้องถิ่น (Wireless local loop, WLL): LMDS, WiMAX, GPRS, HSDPA, DECT
การเชื่อมต่อดาวเทียมสำหรับสัญญาณที่แผ่รังสี
ออปติคอลไฟเบอร์หรือบริการ Optics เช่น FiOS
ดูเพิ่ม

การเข้าถึงอินเทอร์เน็ต
Metallic Path Facilities
The local loop is an example of outside plant
Serving area interface
Telephone line
เครื่องถ้วยเปลือกไข่

เครื่องถ้วยเปลือกไข่ (อังกฤษ: porcelain) มีความหมายคล้ายคลึงกับ เครื่องปั้นดินเผา แต่ในทางปฏิบัติแล้วเป็นงานหัตถกรรมชนิดเดียวกัน เครื่องเคลือบดินเผาอาจจะมีความหมายที่อธิบายได้มากกว่าในการที่มีการเคลือบบนผิวดินแล้วนำไปเผา
เคลือบนั้นสามารถเป็นวัสดุอะไรก็ได้ที่มีความเหมาะสมในการยึดเกาะติดกับผิวงานดินเผา และสามารถหลอมตัวเมื่อได้รับความร้อน (หรือการได้รับพลังงานนั่นเอง)ที่พอเหมาะ เคลือบที่นิยมส่วนใหญ่จะเป็นเคลือบที่มีลักษณะมันวาว สามารถห่อหุ้มวัสดุดินเผาที่มีความพรุนได้ดี สามารถป้องกันสิ่งสกปรกซึ่งจะเป็นการง่ายสำหรับการทำความสะอาด ตัวอย่างของเคลือบที่มีชื่อเสียงในปัจจุบันเช่นเคลือบเซเลดอน (Celadon) ซึ่งเป็นเคลือบสีเขียวอ่อนๆ ซึ่งได้จากการเผาสารประกอบเหล็กออกไซด์ (FeO)ในบรรยากาศ reduction (คือการเผาแบบไม่ใช้ออกซิเจน)
เครื่องตัดไฟรั่ว

เครื่องตัดไฟรั่วยี่ห้อพานาโซนิค (ชนิดตรวจจับกระแส, ตัดไฟรั่วที่ 30 มิลลิแอมป์)
เครื่องตัดไฟรั่ว (อังกฤษ: Earth-leakage circuit breaker) เป็นอุปกรณ์ไฟฟ้าซึ่งทำหน้าที่ตรวจจับเหตุการณ์ไฟฟ้ารั่ว และทำการตัดไฟเพื่อรักษาชีวิตของผู้ที่ถูกไฟฟ้าดูด รวมทั้งป้องกันทรัพย์สินเสียหายเนื่องจากไฟไหม้ที่เกิดจากไฟฟ้ารั่วเป็นปริมาณมาก, โดยปกติจะติดตั้งที่แผงไฟหลักของบ้านพักอาศัย หรือในส่วนของบ้านที่มีความเสี่ยงในการเกิดไฟฟ้าดูดเป็นพิเศษ (เช่นห้องน้ำที่มีการใช้เครื่องทำน้ำอุ่นไฟฟ้า, เครื่องโกนหนวด หรือเครื่องเป่าผม)
เครื่องตัดไฟรั่วมี 2 ประเภท
เครื่องตัดไฟรั่วแบบตรวจจับแรงดัน: ทำงานโดยวัดศักย์ไฟฟ้าที่ตัวถังโลหะของเครื่องใช้เทียบกับหลักดินที่ติดตั้งแยกต่างหาก หากมีความต่างศักย์มากเกินค่าที่กำหนดไว้ (ปกติจะตั้งไว้ที่ 50 โวลต์) ก็จะทำการตัดไฟ, ปัจจุบันเครื่องตัดไฟรั่วชนิดนี้ไม่นิยมใช้แล้ว เนื่องจากความยุ่งยากในการติดตั้ง (ต้องต่อสายแยกจากตัวถังเครื่องไฟฟ้ามาที่เครื่องตัดไฟรั่ว และต่อสายจากเครื่องตัดไฟรั่วไปยังหลักดิน) และการป้องกันที่ไม่ครอบคลุมในกรณีที่เกิดการรั่วจากตัวถังส่วนที่ไม่ได้ทำการวัด
เครื่องตัดไฟรั่วแบบตรวจจับกระแส: ทำงานโดยการเทียบปริมาณกระแสไฟฟ้าที่ไหลเข้าวงจรกับปริมาณที่ไหลออกจากวงจร หากปริมาณไหลออกน้อยกว่าที่ไหลเข้า แสดงว่าในวงจรมีไฟฟ้ารั่วไหลออกไปภายนอก, หากปริมาณการรั่วไหลมากเกินที่กำหนดไว้ (ปกติจะตั้งไว้ที่ 30 มิลลิแอมป์) ก็จะทำการตัดไฟ, เครื่องตัดไฟรั่วประเภทนี้จะไม่ใช้หลักดิน ทำให้สามารถติดตั้งได้แม้ในระบบไฟฟ้าที่ไม่มีสายดิน
ในปัจจุบันอุปกรณ์ตัดไฟรั่วมักถูกติดตั้งกับ Main Breaker ในตู้Load Centre ของอาคารในชื่อเรียก RCCB  หรือ RCBO แทนคำเรียก ELCB
สำหรับประเภท RCCB (residual-current circuit breaker) นั้นมีความสามารถเพียงป้องกันไฟฟ้ารั่วเท่านั้น เหมาะสำหรับใช้เป็นเบรกเกอร์เครื่องทำน้ำอุ่นสำหรับรุ่นเก่าที่ไม่มี ELCB  แต่สำหรับแบบ RCBO จะมีความสามารถในการตัดกระแสเกินเช่นเดียวกันกับ Breaker แบบธรรมดาด้วยจึงทำให้ Main Breaker อาคารในประเทศไทยส่วนใหญ่เป็นแบบ RCBO
เครื่องฉายข้ามศีรษะ

เครื่องฉายกำลังใช้งานระหว่างบทเรียนชั้นเรียนหนึ่ง
เครื่องฉายข้ามศีรษะ (อังกฤษ: overhead projector) เป็นเครื่องฉายระบบฉายอ้อม ทำงานผ่านแผ่นสะท้อนแสงสะท้อนไปมา จนเกิดเป็นภาพขึ้น เครื่องฉายข้ามศีรษะต้องฉายควบคู่กับแผ่นใสเท่านั้น ไม่สามารถใช้กระดาษชนิดอื่นได้ เครื่องฉายนี้มีจุดเด่นตรงที่สามารถฉายได้ทั้งในที่มืดและที่สว่าง แม้มีแสงมากก็ตาม เครื่องฉายข้ามศีรษะถูกประดิษฐ์ครั้งแรกขึ้นราวคริสต์ทศวรรษ 1970 โดยนักประดิษฐ์ชาวฝรั่งเศส ฌูลส์ ดูบอสก์